Марк Овермарс

Марк Овермарс (роден во Емст, на 29 март 1973) — поранешен холандски фудбалер и репрезентативец на Холандија.

Животопис
Овермарс се оженил со својата долгогодишна партнерка Шантал ван Вунсел во мај 2013 година.Пред свадбата, двојката веќе имаше два сина, Френки и Ник, и двајцата се фудбалери Тој е ко-сопственик на ресторан во Епе каде што живее. Семејниот бизнис, Овермарс Фастхуд БВ, беше основан во деведесеттите и тој продолжи да инвестира меѓу другото и во комерцијални и станбени објекти. Со својот татко Бен и брат Едвин, тој исто така, работи на  автомобилски услуги за реставрација на класични автомобили. Во 2002 година, Овермарс се појави на списокот на 500 најбогати холанѓани.

 Кариера 
Овермарс ја започнал својата професионална кариера во тимот на Го Ахед Иглс. По својата прва професионална сезона во кариерата во дресот на Го Ахед, Вилем II го купил Овермарс за сума од 200.000 ₤, a по завршувањето на сезоната 1991-92 во холандската лига, тој преминал во редовите на амстердамскиот Ајакс.

Тој бил дел од тимот на Ајакс кој триумфирал во Лигата на шампионите во 1995 година, откако во финалето бил победен Милан со 1-0. Овермарс ги одиграл комплетните 90-минути во овојо натпревар. Поради повреда потоа, тој морал да го пропушти Европското првенство во 1996-тата. И покрај тоа што постојано се мачел со повреди во последните неколку сезони додека играл за Ајакс, англискиот, премиерлигаш Арсенал решил да го доведе Овермарс во својте редови во летото 1997 година за 5,5 милиони ₤. Играјќи за Арсенал Овермарс се закитил со три трофеја Премиер лигата во сезоната 1997-98, ФА Куп (1998) и Черити Шилд (истата година), по што во летото 2000 се преселил во  Шпанија каде и се приклучил на Барселона за 25 милиони ₤ (40.600.000 €), што го прави Овермарс најскапиот холандски играч на сите времиња.

Овермарс ја завршил својата кариера во 2004 година и станал технички директор на неговиот прв клуб Го Ахед Иглс.

На 10 август 2008 Овермарс ја шокирал јавноста најавувајќи дека повторно му се враќа на фудбалот и дека пак ќе игра за Го Ахед Иглс во сезоната 2008-09. Но поради повреда на коленото пропуштил многу натпревари. По завршувањето на сезоната 2008-09 Овермарс повторно се повлекол од активното играње фудбал, овојпат за секогаш.

За холандската репрезентација Овермарс одиграл 86 натпревари и постигнал 17 голови.

 Наводи 

Надворешни врски
Марк Овермарс на soccerway

Категорија:Холандски фудбалери
Категорија:Фудбалери на ФК Арсенал
Категорија:Фудбалери на ФК Барселона
Категорија:Фудбалери од Премиер Лига
Категорија:Живи луѓе
Категорија:Родени во 1973 година